**Cynghorau Cymuned a Thref – Trosolwg o Broses Swyddi Gwag Cynghorwyr**

**Cam 1 – Swydd wag yn dod i law**

* Ymddiswyddo – yn ysgrifenedig ac yn weithredol o'r dyddiad y mae’n cael ei gyflwyno – dim gweithdrefn ar gyfer tynnu’r ymddiswyddiad yn ôl.
* Marwolaeth - mae’r swydd wag yn agor ar ddiwrnod y farwolaeth.
* Anghymwysiad – drwy fethdaliad, euogfarn neu fethu ag aros yn gymwys – yn berthnasol o’r dyddiad y mae hynny’n digwydd.
* Methu ag ymgymryd â’r swydd – Rhaid i Gynghorwyr Cymuned wneud datganiad o swydd cyn neu yn ystod y cyfarfod cyntaf ar ôl cael eu hethol.
* Methu â mynychu cyfarfodydd y Cyngor – bydd methu â mynychu cyfarfodydd am chwe mis yn ddilynol yn arwain at anghymwyso’r Cynghorydd.
* Yr etholiad yn cael ei ddatgan yn annilys yn dilyn deiseb mewn perthynas â’r etholiad – os caiff canlyniadau’r etholiad eu herio drwy ddeiseb gan arwain at annilysu’r etholiad – bydd y swydd yn dod yn wag ar ddiwrnod adroddiad neu dystysgrif y llys etholiadol.

**Cam 2 – Rhoi gwybod i'r Swyddfa Gofrestru Etholiadol**

* Mae’r Clerc yn gyfrifol am roi gwybod i’r Swyddfa Cofrestru Etholiadol am y swydd wag gan nodi enw'r Cynghorydd a'r rheswm dros y swydd yn dod yn wag.

**Cam 3 – Cyhoeddi’r Swydd Wag Dros Dro**

* Bydd y Swyddfa Cofrestru Etholiadol yn paratoi a chyhoeddi'r Hysbysiad Swydd Wag Dros Dro (am 14 diwrnod gwaith), a bydd copi yn cael ei anfon at y Clerc i'w gyhoeddi yn ardal y Gymuned.

**Cam 4 - Dyddiad cau'r Swydd Wag Dros Dro**

* Dewis 1 – os yw deg cais neu’n fwy am etholiad yn dod i law gan etholwyr llywodraeth leol o’r ward bydd y broses yn arwain at Is-etholiad.
* Dewis 2 – os na ddaw cais am etholiad i law bydd y broses yn arwain at Gyfetholiad.

**Is-etholiad (cyfrifoldeb y Swyddog Canlyniadau/Swyddfa Cofrestru Etholiadol)**

* Cyhoeddi Hysbysiad Etholiad
* Dosbarthu cardiau pleidleisio
* Cyfnod enwebu – rhaid i ymgeiswyr gwblhau ffurflen enwebu a rhoi caniatâd am enwebiad erbyn y dyddiad cau
* Cau’r cyfnod enwebu
  + Etholiad a ymleddir – etholiad yn parhau
  + Etholiad un ymgeisydd – os nad yw cyfanswm yr enwebiadau dilys yn fwy na nifer y cynghorwyr i’w hethol, bydd y bobl hynny’n cael eu datgan fel ymgeiswyr i’w hethol. Cyhoeddir Hysbysiad Un Ymgeisydd.
* Cyhoeddi Datganiad am y Sawl a Enwebwyd
* Dosbarthu pecynnau papurau pleidleisio drwy’r post
* Cyhoeddi Hysbysiad Pleidleisio a lleoliadau’r Gorsafoedd Pleidleisio
* Diwrnod Pleidleisio (7am – 10pm)
* Dilysu a Chyfrif
* Datgan y Canlyniadau
* Datgan Derbyn i Swydd *(Cyngor Cymuned/Tref)*
* Dychwelyd adroddiad costau etholiad at y Swyddfa Cofrestru Etholiadol
* Bydd Cyngor Bro Morgannwg yn codi tâl ar y Cyngor Cymuned/Tref yn unol â hynny

**Cyfetholiad (cyfrifoldeb Clerc y Gymuned/Tref)**

* Bydd y Swyddfa Gofrestru Etholiadol yn rhoi gwybod i’r Clerc
* Cyngor Cymuned/Tref yn cyhoeddi hysbysiad cyhoeddus am gyfetholiad
* Cyngor Cymuned/Tref yn cynghori’r ymgeiswyr posibl ar y rheolau cymhwyso
* Datgan Derbyn Swydd
* Y Clerc i roi gwybod i’r Swyddog Canlyniadau am yr aelod cyfetholedig

**Cyfnod yn y Swydd**

Mae Cynghorwyr Cymuned/Tref yn dal swydd am gyfnod o bedair blynedd (neu am weddill y cyfnod yn unig os yw’n cael ei ethol yng nghanol y cyfnod) ac yn ymddeol ar y bedwerydd diwrnod ar ôl diwrnod cyffredinol yr etholiad.

***Bydd yr Etholiadau Llywodraeth Leol nesaf yn cael eu cynnal ym mis Mai 2022***